

CAPITOLUL X 


EVACUAREA BASARABIEI 
SI A NORDULUI BUCOVINEI ÎN 1940* 

I 


Am mai arătat că documentele reunite în arhiva Cabinetului Militar 
al Mareşalului Ion Antonescu aveau să servească la alcătuirea istoriei 
militare oficiale a participării României la războiul din Est. în acest fel, 
se reedita cazul istoriei similare consacrate prezenţei României în primul 
război mondial (text şi documente), lucrare realizată de către Serviciul 
Istoric al Marelui Stat Major în mai multe tomuri şi aflată încă în curs de 
tipărire în momentul în care s-au declanşat, la 1 septembrie 1939, 
ostilităţile în Europa 1 . Mai mult decât atât, putem consemna chiar că, în 
septembrie 1940, la preluarea puterii, Ion Antonescu aflase lucrurile 
evoluate, de vreme ce, înainte de aceasta, în cadrul menţionatului 
Serviciu Istoric deja fuseseră adunate şi prelucrate documentele atestând 
evacuarea trupelor române din Basarabia şi Nordul Bucovinei în urma 
acceptării de către guvernul de la Bucureşti a notelor ultimative ale 
URSS din 26 şi 27 iunie 1940 2 . Astfel, în fondul 491 am aflat două 
dosare masive, foarte frumos legate şi conţinând texte integral dactilo¬ 
grafiate (exemplarele 2 sau 3), sub titlul: DOCUMENTE RELATIVE 
LA EVACUAREA BASARABIEI ŞI BUCOVINEI DE NORD ÎN 
‘ 1940 . CONSECINŢE MILITARE ŞI ECONOMICE GENERALE , 
pregătite, evident, de Marele Stat Major, Serviciul Istoric 3 . Numeroase 
dintre materialele descoperite în fondul cercetat merită o atenţie 
deosebită din partea specialiştilor, iar, în primul rând, acelea care pun în 
evidenţă pregătirile intense ale URSS în vederea acţiunii în Basarabia şi 
Nordul Bucovinei,în temeiul — suprins de notele informative ale Secţiei 
a Il-a din cadrul Marelui Stat Major de la Bucureşti - prevederilor 

secrete ale pactului Hitler—Stalin din 23 august 1939. Spre ilustrare, 
vom supune atenţiei cititorului acest document ce a precedat cu 
aproximativ 24 de ore prima notă ultimativă a Kremlinului 4 : 

„Marele Stat Major 
Secţia a II-a 
Biroul 1 Informaţii 

Nr. 13 329/B 25 iunie 1940 


NOTĂ INFORMATIVĂ 

Măsurile militare ale URSS la fron tierele României 

1. Marele Stat Major are ferma convingere că, printre concesiunile 
făgăduite URSS de către Germania, ca preţ al încheierii pactului de 
neagresiune din 23 august 1939, figurează şi cedarea Basarabiei şi 
Nordului Bucovinei [ subliniat în original — n.n.] 

2. Dată fiind situaţia internaţională, când Germania este şi va fi încă 
mult timp absorbită în Vest, nu este exclus, URSS să caute a invada 
aceste provincii româneşti, fără a mai avertiza Berlinul, aşa cum a 
procedat cu Polonia, Finlanda şi Ţările Baltice. 

în această tendinţă a sa, URSS pare să fie încurajată chiar de 
anumite sugestiuni trimise de la Londra. 

3. în ultimul timp, Sovietele au luat pe frontieră o serie de măsuri 
cu totul semnificative, care duc la concluzia că URSS pregăteşte o 
agresiune contra României. 

Studiul acestor măsuri, destul de înaintate, ne face să credem că 
agresiunea este din ce în ce mai probabilă. 

înregistrăm următoarele: 

a) în imediata apropiere a frontierei sunt dislocate un număr 
impresionant de Mari Unităţi (circa 20—22 Divizii Infanterie + 6 Divizii 
Cavalerie + 7 Brigăzi Motomecanizate + 10 Brigăzi Aviaţie) 5 ; 

b) zonele probabile de operaţii sunt echipate rapid ca pentru un 
război iminent; 

Semnalăm: 

— construirea de terenuri de aviaţie şi depozite de muniţiuni etc.; 

— construirea de poduri peste Nistru (în Galiţia) şi depozitarea de 
material lemnos şi adunarea de bărci şi pontoane în diferite puncte ale 
Nistrului; 

— în sfârşit, o intensă activitate de spionaj pe întreg teritoriul ţării 
şi în special în Bucovina şi Basarabia. 

Deşi, în prezent, s-ar părea că un război româno-sovietic nu ar mai 
conveni Germaniei, este totuşi posibil ca URSS să nu mai ţină seamă de 
interesele Reichului şi să treacă la acţiune, fără a mai anunţa guvernul 
german. 

Trebuie să avem în vedere că în împrejurările actuale promisiunile 
şi chiar garanţiile ce ni s-ar face de Reich, relativ la o atitudine 
binevoitoare nouă în cazul unei agresiuni sovietice, nu pot avea o valoare 
absolută şi cea mai bună garanţie rămâne tot hotărârea şi puterea noastră 
de rezistenţă în faţa acestei agresiuni. 

Secţia a Il-a. propune ca măsurile noastre militare pe frontiera de 
Est să fie completate în cel mai scurt timp , iar trupele să treacă într-un 
dispozitivpregătitor de luptă [subl. ns. — Gh. B.]“. 

Pe marginea documentului reprodus, generalul Florea Ţenescu a 
consemnat: 


„25 - VI - 1940 

De acord. 

Se va supune D-lui Ministru al Apărării Naţionale, cu rugămintea- 
de a lua cunoştinţă şi dispune, în legătură şi cu propunerile prezentate de 
Secţia a 3-a. 

Şeful Marelui Stat Major, 

(ss) General de Corp de Armată 
Florea Ţenescu** 6 . 

Ministrul de resort nu a întârziat să decidă cele ce urmează: 

„25 iunie [ 1940], ora 21 

La 25 [în fapt, 26 iunie 1940 - Gh. B.] iunie, o dată cu revărsatul 
zorilor, patrule de aviaţie de recunoaştere vor controla la toate punctele 
interesante ale frontierei, fără a o trece. 

Scop: a controla eventuale începuturi de acţiune [din parte trupelor 
sovietice — Gh. B.] sau stadiul pregătirii lor. 

în noaptea de 26/27, Detaşamentele care acţionează chiar pe 
frontieră în scop de exerciţiu vor lua dispozitivul de luptă şi vor fi 
inspectate şi puse la punct de Şefii Marilor Unităţi în zilele de 27 şi 28. 

între timp, tot dispozitivul de linia l-a al Armatelor 3 şi 4, conti¬ 
nuând lucrul, va fi reţinut astfel grupat şi dotat cu muniţiuni, hrană etc. 
încât să poată intra în câteva ore în dispozitivul de luptă. 

Toţi ofiţerii, fără excepţie, la posturi. 

Toate distrugerile revăzute şi făcute exerciţii de încărcare şi 
amorsare, precum şi de transmiterea ordinului de execuţie. 

Distrugerile pe o fâşie de 10 km de-a lungul frontierei rămân câteva 
zile montate şi cele de pe frontieră amorsate. 

— După situaţie, către sfârşitul lunii, Armatele vor face un exerciţiu 
cu ocuparea poziţiei din linia l-a. * 

— O deosebită atenţie pentru a nu produce panică. 

— Artileria grea M.C.G1. pe zonă. 

— Marele Stat Major — propuneri pentru întărirea frontului de Est, 
reducând pe cel de Vest. 

— Controlul organizării litoralului şi accelerarea lui. 

Ministrul Apărării Naţionale, 
General de Corp de Armată 
(ss) Ion Ilcuş“ 7 . 

în zorii zilei de 27 iunie 1940, de îndată ce la Bucureşti au parvenit 
cele dintâi informaţii privind prezentarea de către URSS a unei note 
ultimative ministrului român la Moscova 8 , generalul Ilcuş a transmis 
Armatelor 3 şi 4, prin telegramă, următorul ordin de zi: 

„Bucureşti, 27 iunie 1940, orele 4 

1. Intraţi în dispozitiv imediat. 

2. Gata de acţiune azi 27 iunie în zori. 

Raportaţi situaţia Ministrului Apărării Naţionale, Cabinet — azi, 
27 iunie 1940, la orele 4 şi 6. 


Ministrul Apărării Naţionale, 
General de Corp de Armată 
(ss) Ion Ilcuş. 

Nr. 10 367“*. 

La 28 iunie 1940, înainte ca la orele 11 Guvernul român să fi 
comunicat Kremlinului acceptul la cea de a doua notă ultimativă 
sovietică 10 în sensul că primea „condiţiunile de evacuare 4411 . Secţia 
Operaţii din cadrul Marelui Stat Major transmitea marilor unităţi din 
zonă: 

Nr. 5 677 din 28 iunie 11940| 
Grupul de Armate 
Armata 3-a 12 
Armata 4-a 13 


Atenţie foarte mare la frontieră. 

în caz de atac inamic, se aplică planul de acţiune şi planul de 
distrugeri. 

Comunicaţi si Armatelor. 


Şeful Marelui Stat Major, 
General de Corp de Armată Adjutant 
(ss) FloreaŢenescu 

Şeful Secţiei Operaţiilor 
(ss) Colonel P. Leonida“ 14 . 

în conformitate cu hotărârile Consiliului de Coroană din seara zilei 
de 27 iunie 15 şi înainte de-a se fi predat Moscovei replica la cea de a doua 
notă ultimativă 16 , în dimineaţa de 28 iunie 1940 Secţia Operaţii a Marelui 
Stat Major a ordonat deja trupelor concentrate pe graniţa de nord-est a 
României evacuarea (???!!!), fapt ilustrat incontestabil de următorul 
document 17 : 

„Marele Stat Major I Către | 

Secţia Operaţiilor Grupul de Armate 

Armata 3-a 
Armata 4-a 
Corpul 3 Armată 
Corpul 10 Armată 
Corpul Cavalerie 

1. Guvernul a hotărât evacuarea Basarabiei şi ducerea rezistenţei pe 

Prut. 

2. S-a convenit cu Guvernul URSS 18 ca în decursul zilei de 28 iunie 
să fie predate Sovietelor oraşele Cernăuţi, Chişinău şi Cetatea Albă. 

3. Până la ora 19 oraşele vor fi complet evacuate de trupe, 
stabilimente şi depozite militare, precum şi autorităţile civile. 

4. Oraşele vor fi predate de primari, fără nici un fel de amestec 
militar, cu începere de la ora 20. 

5. Nu se execută nici o distrugere de căi ferate, poduri, instalaţiuni, 
depozite, aerodromuri, întreprinderi industriale, uzine electrice, telegraf, 
telefon, gări, locomotive, vagoane. 

6. Luând legătura cu Comandamentul Sovietic din faţă, se va stabili 
astfel ritmul mişcării şi al evacuării încât să nu se producă nici o întâlnire 
între trupele române şi sovietice 19 . 

7. Trenurile de evacuare prevăzute la punctul 3 se vor dirija astfel: 

— Cele din Cernăuţi pe porţiunea dintre Piatra Neamţ şi Bacău. 

— Cele din Chişinău între Vaslui şi Bârlad. 

— Cele din Cetatea Albă la Brăila. 

Şeful Marelui Stat Major, 

General de Corp de Armată Adjutant 
(ss) Florea Ţenescu 

Nr. 6006/c din 28. VI. 1940, ora 6“. 

După numai 90 de minute, generalul Ţenescu a revenit cu ordine 
separate — respectiv numerele 6 007/c şi 6 008/c, către Armatele 3 şi 
4 —, dispunând ca, în vederea evacuării, cele două mari unităţi să fie 
gata de deplasare spre Prut în maximum două—trei ore 20 . 

Astfel a început dureroasa epopee a evacuării Basarabiei şi 
Nordului Bucovinei 21 . Aspectele problemei s-au dovedit nu numai 
deosebit de grave, dar şi extrem de vaste şi de numeroase 22 . între acestea 
s-a impus, din primele clipe ale evacuării, chestiunea atitudinii populaţiei 
minoritare din Basarabia şi Nordul Bucovinei (îndeosebi evrei şi 
ucraineni) faţă de autorităţile şi trupele române în retragere, faţă de 
români în genere. Astfel, din Jurnalul de operaţii al Armatei a 3-a 
desprindem că în după-amiaza de 28 iunie 1940, forţele sovietice au 
înaintat rapid spre Cernăuţi, la orele 17 intrând în oraş, apărat de Divizia 
a 8-a. Jurnalul a reţinut că „ autorităţile române au fost evacuate în parte 
până la ora 11. In intervalul până la ora 1 7 populaţia evreiască s-a dedat 
la acte de terorism şi jaf [subl. ns. — Gh. B.]“ 23 Aproximativ în acelaşi 
timp, de pe frontul retragerii Armatei a 4-a, de la maiorul Stancovici 
parvenea Marelui Stat Major această notă informativă 24 : 

„Retragerea decurge normal şi nu se semnalează niciun incident 
important. Etapele prea mari. Avioane sovietice au zburat deasupra 
coloanelor noastre. 

— în momentul retragerii de la Chişinău deţinuţii închisorii centrale 
au evadat manifestând pentru venirea Sovietelor. La această mani- 
festaţiune s-au asociat şi comuniştii diferitelor bresle. S-au luat imediat 
măsurile necesare. 

— Intrarea trupelor sovietice s-a făcut pe mici pachete de infanterie 
repede şi cu oarecare presiuni din care cauză sunt unităţi care nu şi-au 
putut retrage o parte din oameni. 

— La ora 16 ruşii au intrat în Tighina, unde o parte din populaţie a 
aclamat venirea ruşilor. 

— La unele puncte, elemente suspecte au urmărit organele noastre 
informative şi au tras focuri de armă. 

— Până la ora 22 nu se ştie nimic de D-l general Fîlfănescu, iar şeful 
Subcentrului de la Tighina 25 a scăpat cu foarte mare greutate. 

— Numărul refugiaţilor pe şosele aproape inexistent. 

— Spiritul populaţiei: Ruşii indiferenţi,românii de la sate, surprinşi 
de evenimente, nu înţeleg ce se petrece. Evreii foarte bucuroşi. 

— De la un timp banii româneşti nu mai circulă şi deci nu se mai 
puteau procura hrană, combustibil etc. 

— Retragerea continuă până la ora 22, iar Marile Unităţi sunt 
îngrijorate de mărimea etapei şi chestiunea trecerii Prutului. Sunt la 
Hânceşti. 


Nr. 1047 din 28. VI. 1940“. 


Şeful Biroului 
(ss) Maior Stancovici. 


Graţie maiorului Gh. Constantinescu, de la Statul Major al Corpului 
Grănicerilor, revenim la Cernăuţi, de unde la orele 17,15 se raporta 26 : 

„... De îndată ce s-a dat ordinul de evacuare [a autorităţilor române 
— Gh. B.], evreii s-au dedat la manifestaţiuni antiromâneşti, rupând şi 
scuipând tricolorul şi, suindu-se pe monumentul Unirii, au arborat 
steagul roşu. 

Se produc devastări şi împuşcături în stradă. 

înainte de intrarea trupelor sovietice, centrala telefonică a fost 
ocupată de comuniştii locali 4427 . 

Despre comportamentul complet nejustificat al populaţiei de 
origină evreiască în împrejurările intervenite se pot culege informaţii din 
numeroase alte surse. Reţinem, de pildă, din Darea de seamă asupra 

operaţiunii de evacuare a Diviziei 2 Cavalerie din perioada 28 iunie— 
2 iulie 1940 28 : 

.. în dimineaţa zilei de 29 iunie 1940 către orele 7 sunt informat 
de permanenţa Diviziei 2 Cavalerie la telefonul din Edineţ că evreii din 
Edineţ încearcă să răscoale populaţia civilă, cu scopul de a provoca 
tulburări în spatele trupelor care se retrăgeau spre Prut. Am ordonat 
atunci ca un detaşament format din 5 tanchete din Grupul Motome- 
canizat şi un pluton de călăreţi transportat într-un camion, sub comanda 
căpitanului [George] Magherescu, şeful Biroului 2 din Comandamentul 
Diviziei a 2-a Cavalerie, să se transporte imediat la Edineţ pentru a face 
ordine, luând chiar măsuri de represalii. Ordinul subsemnatului s-a 
executat întocmai 29 . Populaţia evreiască, care se pregătea să facă 
manifestaţiuni ostile, a fost imediat împrăştiată, iar doi capi ai încercării 
de răscoală au fost puşi sub pază şi se găsesc încă sub strictă pază la 
Comandamentul Diviziei pentru a fi judecaţi" 10 

Tot la cronica zilei de 28 iunie 1940 adăugăm aceste constatări din 
Jurnalul de operaţii al Armatei a 4-a 31 : 

.. Se semnalează o serie de dezordini şi manifestaţiuni din partea 
populaţiei civile evreieşti şi muncitori. 

La Chişinău au fost manifestaţii în cursul dimineţii, o grupă de 
puşcăriaşi a deschis porţile penitenciarelor, evadând în oraş. 

Armata a intervenit şi a restabilit ordinea. 

La orele 14,30 s-a ocupat Tighina de către trei regiment ruse care 
au început să înainteze. 

Evacuarea Chişinăului s-a făcut cu mari dificultăţi, deoarece 
ordinul de evacuare s-a primit cu întârziere de autorităţile militare, [deşi] 
autorităţile civile aveau cunoştinţă din timpul nopţii de 27/28 iunie. 

N-au fost suficiente garnituri de tren pentru evacuare. Din această 
cauză, au rămas pe peronul gării Chişinău familii de-ale ofiţerilor şi de 
români cu copii “. 

Tot la 28 iunie 1940, la orele 24, Biroul 3 al Statului Major al 
Diviziei 4 Cavalerie 32 a expediat un raport Comandamentului Armatei a 
4-a, arătând între altele că: „... S-au luat măsuri severe pentru menţinerea 
ordinei la Bălţi faţă de atitudinea populaţiei evreieşti devenită agresivă 
din cauza apropierii forţelor roşii“ 33 . Din noaptea de 28—29 iunie 1940 
datează raportul Secţiei a Il-a a Armatei a 4-a Române, contrasemnat de 
generalul de corp de armată N. Ciupercă, cu ştirea: „.. .Spiritul popula¬ 

ţiei: ruşii, indiferenţi; evreii, aclamă intrarea Sovietelor în Basarabia. 
Românii de la sate, surprinşi de evenimente, nu înţeleg ce se petrece 4434 . 
Pentru a se asigura scurgerea coloanelor trupelor române în retragere, la 
29 iunie 1940 a fost nevoie — se explicau generalul Pleniceanu şi 
maiorul Sorescu, şeful Statului Major al Diviziei — ca să ordone 
represalii, cu rezultate nedorite — evrei morţi şi răniţi de cavalerie sau 
striviţi de tanchetele grupului de recunoaştere 35 . 

După terminarea evacuării. Comandamentul Diviziei a 15-a a 
întocmit o amplă Dare de seamă asupra evenimentelor dintre 28 iunie şi 
3 iulie 1940. Reţinem însemnările ce punctează epopeea Regimentului 7 
Vânători în zona Ialoveni —Hânceşti, unde ostaşii români au fost 
surprinşi de forţele sovietice la 28 iunie 1940. După ce un ofiţer sovietic 
a solicitat basarabenilor din regiment să-şi înceteze marşul în direcţia 
Prutului, „populaţia evreiască, ce venise din Chişinău în număr foarte 
mare la Ialoveni, îndată ce a auzit aceste cuvinte [ale ofiţerului rus — 
Gh. B.], a început să strige: «Basarabenii să rămână, luaţi toate căruţele 
şi caii ce sunt ale voastre [sic!]» Cu tot protestul ce s-a făcut Coman¬ 
damentului unităţii sovietice şi cu tot apelul făcut soldaţilor basarabeni, 
aceştia au ieşit din front, au aruncat capelele în sus strigând «Ura», apoi, 
depărtându-se 100 m de coloană, trăgeau focuri de armă spre coloană. 

Aceste scene s-au petrecut în tot cursul zilei de 29 iunie pe şoseaua 
Ialoveni—Hânceşti—Lăpuşna. 

La Bardar şi la Hânceşti aceleaşi îndemnuri de către trupele 
sovietice şi populaţia evreiască comunistă [...] 

începând chiar din ziua de 29 iunie, populaţia civilă, în special 
evreii comunişti şi chiar o parte din basarabenii îmbătaţi, au aţâţat şi 
susţinut activitatea de panică. 

La Ialoveni,în dimineaţa de 29 iunie, ora 6,30, la Bardar, Hânceşti 
şi Lăpuşna a funcţionat o reţea întreagă de agenţi sovietici care îndemnau 
pe ostaşi să părăsească rândurile şi să fugă cu armamentul şi muniţiunile. 

în seara de 29 iunie, către orele 21, agenţi sovietici, îmbrăcaţi în 
uniforme româneşti, alergau de-a lungul coloanelor, între Lăpuşna şi 
Leuşeni, strigând: «Vin tancurile, fugiţi că vă prăpădesc». 

Intervenind comandanţii de unităţi ca să liniştească panica, agenţii 
au dispărut la adăpostul întunericului. 

Agenţii sovietici şi populaţie evreiască din localităţile Bardar, 
Hânceşti şi Lăpuşna răspândeau la trecerea coloanelor cele mai fante¬ 
ziste ştiri: 

— [Că] Majestatea Sa Regele s-a sinucis; 

— Că ungurii şi bulgarii ne-au atacat şi au pătruns pe teritoriul 
românesc; 

— Că este revoluţie în întreaga Ţară Românească. 

în ziua de 29 iunie, după ce unităţi blindate sovietice au intrat în 
Hânceşti, populaţia evreiască comunistă înarmată şi ocrotită de unităţile 
sovietice, oprea orice unitate şi cerea să depună armele. 

în satul Hânceşti, populaţia evreiască s-a năpustit asupra căruţelor 
cu arhivă [...] 

în satul Câipineni populaţia evreiască, adunată în piaţa satului, a 
avut o atitudine foarte ostilă faţă de ofiţeri şi trupă. 

Armata sovietică a ocrotit populaţia civilă şi, la scutul ei, evreii 
comunişti şi o parte din populaţia basarabeană, căreia i se dăduse bani şi 
băutură, au căutat să împiedice evacuarea coloanelor noastre, îndemnând 
pe soldaţi să fugă şi distrugând o parte din material. 

în satele Ialoveni, Bardar şi Hânceşti, populaţia civilă, în majoritate 
evrei, după ajungerea unităţilor blindate sovietice în aceste localităţi, s-a 
năpustit asupra căruţelor din coloană strigând că sunt ale lor luate de 
rechiziţie. 

Populaţia basarabeană, instigată de agenţii sovietici, a avut 
atitudinea cea mai reavoitoare faţă de trupele noastre. 

începând chiar de la Ialoveni, îndată ce veneau trupele sovietice, 
strigau în gura mare că românii i-au jefuit şi le-au luat totul. 

Trupele sovietice au fost primite în toate localităţile de către bună 
parte a populaţiei basarabene şi, mai ales, toţi evreii, cu strigătul de ura, 
cu flori şi cu mărturisiri că sunt mulţumiţi că scapă de jaful românilor. 

La primăria din Hânceşti era arborat drapelul roşu pe care scria: 
«Trăiască Armata Roşie, eliberatoarea Basarabiei». 

La Ialoveni şi Hânceşti, toţi evreii erau înarmaţi şi dădeau toate 
informaţiile Armatei Roşii, îndeplinind în acelaşi timp serviciul de 
menţinerea ordinei. 

întreaga acţiune de propagandă comunistă a fost dusă de evrei. 

Comandant Şef Stat Major 

(ss) General Marin C. Popescu (ss) Lt. col. Ştefănescu 44 - 36 . 

Pentru cunoaşterea condiţiilor în care s-a efectuat evacuarea 
teritoriului dintre Prut şi Nistru 37 de o largă circulaţie s-a bucurat raportul 
întocmit de locotenent-colonelul Ion Palade 38 , şeful unui organ 
informativ din Iaşi funcţionând sub nevinovata firmă de „Birou Statistic 

Militar 44 . Reproducem acest document după originalul procurat de 
Serviciul Istoric al Marelui Stat Major român 39 : 


„29 iunie 1941) 


RAPORT INFORMATIV 

al Biroului Statistic Militar Iaşi 

— în noaptea de 28/29 iunie s-au răspândit manifeste comuniste pe 
raza oraşului Iaşi. Manifestele sunt de origine recentă. 

— La Bălţi se semnalează manifeste comuniste. Populaţia simpa¬ 
tizantă opreşte plecarea trenurilor de evacuare. 

— Populaţia minoritară din Ismail şi Cahul, ostilă refugiaţilor. 

— La Soroca s-a atacat coloana de refugiaţi, deshămându-se caii. 

— Azi, 29 iunie, tancuri sovietice au intrat în Herţa. Tancurile au 
deschis foc, omorând pe căpitanul Boroş, doi soldaţi şi rănind pe 
sublocotenentul Dragomir. în urma parlamentărilor s-au retras la ieşirea 
Nord-Vest Herţa. 

— între orele 11 — 15,7 avioane sovietice au zburat deasupra ora¬ 
şului Dorohoi; trecând peste satul Lamostea au mitraliat, rănind un 
jandarm. 

— La Bolgrad ar fi aterizat un număr de avioane cu paraşutişti. 

— Oraşul Bălţi a fost ocupat de unităţi motorizate, ajungându-se la 
Făleşti. 

— Reni—Cahul—Ismail — populaţia intelectuală evreiască a 
arborat cocarda roşie. 

— Nu mai este legat telefonul cu Boldgradul, Ismail de la ora 12. 

— Nu se cunoaşte situaţia maiorului Vartic (Legiunea Soroca), 
Comandant, şi a ajutorului Legiunii Soroca (căpitan Ramandan). 

— Se pare că au fost arestaţi de Soviete. 

— Populaţia din Iaşi foarte îngrijorată, cred că ruşii vor continua 
înaintarea şi la Nord (vest) de Prut. 

— Mulţi locuitori se pregătesc de plecare. 

— Nu se respectă de Soviete etapele zilnice de evacuare. 

— Nu avem legătura telefonică cu Regimentul 10 Jandarmi şi 
Inspectoratul Poliţiei Suceava, liniile fiind blocate de armată. 

Şeful Biroului Statistic Militar laşi 
(ss) Lt. Col. Palade 4440 . 

Nu ne îndoim că, în temeiul informaţiilor sosite direct „de pe front 44 , 
precum cele de mai sus, la nivelul Marelui Stat Major a fost posibil să se 
redacteze sinteze privind situaţia exactă a evacuărilor în Basarabia şi 
Nordul Bucovinei. Aşa a fost, de pildă, cazul excelentului material datat 
30 iunie 1940 şi structurat pe următoarele capitole 41 : 

A. Ostilitatea populaţiei evreieşti faţă de elementul românesc 42 ; 

B. Manifestări ale comuniştilor, în mare majoritate tot evrei; 

C. Manifestări ostile ale populaţiei minoritare (ruşi, ucraineni şi 
bulgari); 

D. Propaganda comunistă a trupelor sovietice; 

E. Atitudinea unora din trupele sovietice faţă de elementele Armatei 
Române; 

F. Influenţa comunistă pe restul teritoriului; 

G. Influenţa asupra populaţiei româneşti 43 . 

După cum este lesne de bănuit şi după cum a fost şi normal, 
informaţiile parvenite din Basarabia şi Nordul Bucovinei au fost 
prezentate fără întârziere factorilor de decizie de la Bucureşti, în primul 
rând personal Regelui Carol al II-lea. în mai multe rânduri. Suveranul a 
reţinut în Jurnalul său inedit date despre evenimentele zilei, în primul 
rând despre excesele populaţiei evreieşti 44 . Presa română, deşi cenzurată, 
a relatat, se înţelege, cu lux de amănunte scenele survenite în cursul 
evacuării, insistând asupra exceselor minoritarilor. A excelat marele 
cotidian bucureştean „Universul 4445 , iar neîntrecutul N. Iorga s-a situat 
din nou în centrul atenţiei opiniei publice naţionale şi internaţionale cu 
nepieritorul De ce atâta ură?, cu nimic mai prejos decât faimosul 
Dumnezeu să-i ierte! de la 1907, apărut tot în paginile „Neamului 
Românesc 4446 : 


„Se adună şi cresc văzând cu ochii documentele şi materialele, 
actele oficiale şi declaraţiile luate sub jurământ 47 . 

înalţi magistraţi şi bravi ofiţeri care şi-au riscat viaţa ca să apere cu 
puterile lor retragerea şi exodul românilor au văzut cu ochii lor nenu¬ 
mărate acte de sălbăticie, uciderea nevinovaţilor, lovituri cu pietre şi 
huiduieli. 

Toate aceste gesturi infame şi criminale au fost comise de evreimea 
furioasă, ale căror valuri de ură s-au dezlănţuit ca sub o comandă 
nevăzută. 

De ce atâta ură ? 

Aşa ni se răsplăteşte bunăvoinţa şi toleranţa noastră . Am acceptat 
acapararea şi stăpânirea judaică multe decenii şi evreimea se răzbună în 
ceasurile grele pe care le trăim. Şi de nicăieri o dezavuare , o rupere 
vehementă şi publică de isprăvile bandelor ucigaşe de sectanţi 
sanguinari. Nebunia organizată împotriva noastră a cuprins tărguri şi 
oraşe şi sate. 

Fraţii noştri îşi părăseau copii bolnavi, părinţi bătrâni, averi ago¬ 
nisite cu trudă... în nenorocirea lor ar fi avut nevoie de un cuvânt bun, 
măcar de o fărâmă de milă. Sprijin cald şi un cuvânt înţelegător, fie 
numai sentimental, ar fi fost primit cu recunoştinţă. Li s-au servit numai 
gloanţe, au fost sfârtecaţi cu topoarele, destui dintre ei şi-au dat sufletul. 

Li s-au smuls hainele şi li s-au furat ce aveau cu dânşii, ca apoi să fie 
supuşi tratamentului hain şi vandalic. Românimea aceasta, de o bunătate 
prostească faţă de musafiri şi jecmănitori , merita un tratament ceva mai 
omenesc din partea evreimii care se lăuda până ieri că are sentimente 
calde şi frăţeşti faţă de neamul nostru în nenorocire 44 . 

Citându-1 pe neîntrecutul N. Iorga, care a exprimat în termeni atât 
de mişcători realităţile tragice ale Basarabiei ameninţate de comuniştii 
moscoviţi şi de complicii lor interni, ne gândim că orice acuzaţie i s-ar 
putea aduce ar fi lipsită de sens. Marele savant nu putea fi bănuit de 
antisemitism, după cum nici că ar fi fost şi dezinformat. Mai mult însă 
decât cele consemnate este cazul să evidenţiem că, în temeiul 
documentelor de care dispunea în calitatea-i de consilier regal şi de 
apropiat colaborator al Regelui Carol al II-lea, Iorga a relevat în 
şedinţa Consiliului de Coroană din noaptea de 30/31 august 1940 — un 
fapt care n-a fost reţinut de istorici până acum. Este cazul să-i dăm atenţie 
istoricului, evident în scopul de-a evita anume bănuieli ce se încearcă a 
se strecura de cei mult prea interesaţi de-a se disculpa. Despre ce este 
vorba? în menţionata reuniune a Consiliului de Coroană celebrul istoric 
şi om politic, pierit el însuşi în lunile următoare ca simbol al decesului 
României Mari şi în urma complotului de factură totalitară, a subliniat 
în două rânduri - fără a-1 fi contrazis niciunul dintre cei peste 30 de 
participanţi (care, desigur, beneficiau de aceleaşi informaţii) — că 
Basarabia devenise, cu două luni mai devreme, „o parte a Rusiei 
Sovietice, pe baza petiţiilor evreimii de acolo, care se cere unită cu Rusia 
Sovietică [subl. ns.]“ 48 Tot astfel, istoricul şi patriotul se temea, precum 
de soarta Ardealului în privinţa căruia Germania şi Italia tocmai 
impuseseră odiosul „arbitraj 44 de la Viena, de destinul restului Moldovei, 

ameninţată de pericolul bolşevizării „cu evreimea de acolo în frunte 
[subl. ns.]“ 49 în anul următor, istoricul a fost reconfirmat de Ion 
Antonescu, care, pe o sinteză a SSJ-ului, a consemnat la 2 iulie 1941; 
„...Cu ocazia evacuării Basarabiei a fost pentru armată o adevărată 
ruşine că s-a lăsat insultată şi atacată de evrei şi comunişti , fără a 
reacţiona [subl. ns.]“ 5() 

Am subliniat şi revenim asupra faptului că evacuarea Basarabiei şi 
Nordului Bucovinei s-a efectuat în condiţiile unor enorme dificultăţi 
create nu numai de către trupele sovietice înaintând în devans faţă de 
orarul stabilit pe căi diplomatice între Bucureşti şi Moscova, de către 
agenţii comunişti din zonă ori de către populaţiile minoritare (cu 
deosebire, evrei), ci şi de către români din Basarabia, mulţi dintre ei 
aflaţi, din păcate, chiar sub arme. Generalul N. Ionescu, comandantul 
Diviziei a 12, adresându-se la 7 iulie 1940 Secţiei a Il-a a MStM, a 
insistat asupra unor asemenea fapte grave 51 , după cum şi căpitanul 
Artenie Coman, comandant al Regimentului 28 Dorobanţi, care într-un 
memoriu a identificat pe inamicii armatei române: „armata sovietică, 
agenţii sovietici îmbrăcaţi civili, evrei, chiar şi românii basarabeni“ 52 . 
Situaţiile extrem de variate ivite în zilele evacuării (28 iunie—3 iulie 
1940, de la orele 14 şi până la orele 14) au fost surprinse în documente 
militare oficiale 53 , de indiscutabilă valabilitate, toate descoperite de noi 
în arhiva Ion Antonescu rămasă la Arhiva Specială din Moscova. A le 
pune la dispoziţia cititorului este, desigur, de cel mai mare interes 
ştiinţific: 

1 . Raportul căpitanului Andrei N. Ifrim, comandantul Companiei 
12 A.c.A., adresat cu nr. 14 din 6 iulie 1940 Comandamentului Marii 
Unităţi, Oficiul poştal militar nr. 190 54 : 

„Relativ la modul cum a decurs retragerea Companiei a 12-a A.C.A 
de sub comanda subsemnatului, am onoarea a raporta următoarele: 

— în ziua de 29 iunie 1940, către orele 10,30, la trecerea prin 
Româneşti, coloana a fost atacată de către jidanii din acel târg cu pietre 
şi strigăte de «jos ţiganii». 

Oprind coloana şi coborând cu arma în mână jos din maşină, 
manifestanţii au fugit. 

— La ora 12,15, tot în ziua de 29.VI.1940 — intrarea în Comrat — 
am fost primit de o masă de civili — circa 200 — cu steagurile roşii în 
frunte. 

Toate clădirile erau pavoazate cu steaguri roşii. 

Strângând coloana am mers până în faţa bisericii printre 

manifestanţi unde am oprit. . 

Aici un evreu s-a apropiat de subsemnatul, în timp ce ceilalţi 

vociferau. . f . 

Imediat l-am lovit cu revolverul în cap şi a căzut jos, de unde a tost 

ridicat de alţi jidani. 

Am coborât din maşină ofiţerii şi trupa cu armele, am comandat 
încărcarea armelor şi strigat de mai multe ori ca lumea să se împrăştie, 
contrariu trag. 

După insistenţe, lumea s-a retras, iar eu am strâns steagurile roşu 
fiindcă în urmă veneau trupele noastre. 

în noaptea de 29/30 .VI .1940, către ore 23, în saţul Tigheci am fost 
primit cu focuri de armă şi manifestaţii ale populaţiei civile. 

Oprind coloana şi deschizând foc, mi s-a eliberat drumul. 

Până la Fălciu nu am mai avut nici o piedică, 
în felul acesta mi-am salvat întreg armamentul şi muniţia aflată 
asupra Companiei, cum şi 33 de soldaţi basarabeni, pe care i-am adus la 
Vest de Prut“. 

2. Declaraţia sublocotenentului în rezervă Velicu N. Tănase, 
comandantul Companiei a 2-a din cadrul Regimentului 28 Dorobanţi 55 : 

„Subsemnatul sublocotenent de rezervă Velicu N. Tănase, coman¬ 
dantul Companiei 2, declar: 

în dimineaţa zilei de 28 iunie am primit ordin verbal de deplasare, 
pentru a cărei executare s-a procedat imediat la îmbarcarea materialului. 
Fiind gata întâiul, d-1 colonel, comandantul Batalionului I mi-a dat 
deslegare să plec fără să mai aştept şi pe celelalte companii. ^ 

Deplasarea s-a făcut în bune condiţiuni până la Manzâr când au 
apărut primele elemente motomecanizate sovietice, depăşindu-ne. Com¬ 
pania a 2-a, neavând în faţă decât compania comandă, a primit drapelul 
Regimentului şi a continuat drumul cu direcţia Româneşti. Pe drum, am 
fost întârziaţi foarte mult din cauza tancurilor ruseşti care ne-au depăşit 
deasupra satului Cioara-Mârzei, trebuind să oprim toată coloana şi sa 
aşteptăm pe dreapta drumului trecerea lor. Aceasta s-a întâmplat in 
noaptea de 29 — 30, noaptea întârziind deplasarea cu circa doua ore. Am 

continuat drumul spre Româneşti. 

Aici am dat peste alte unităţi de artilerie şi infanterie care fuseseră 
dezarmate. Am încercat, totuşi, să trec înainte până la gară, după 
Compania comandă. 

In dimineaţa de 30 am văzut tancurile ruseşti cum au luat un 
dispozitiv pe înălţimile Vest gară, barând drumul de trecere. Crezând 
poate că au altă misiune am încercat să trec mai departe. Un ofiţer rus s-a 
prezentat şi a spus să oprim şi să depunem armele. A completat apoi că 
trebuie să dăm drumul tuturor soldaţilor basarabeni şi echipaţi — căci 
nu se face, nu este onoare pentru armata română să le dăm drumul 
dezbrăcaţi — după expresiunea ofiţerului rus. 

Barându-ne drumul cu tancuri şi sub ameninţarea focului de 
miraiieră montate pe maşini s-a procedat la dezarmare. Ordinul a fost să 
ducem armamentul în gară. Tot aşa soldaţii din Regat vor fi lăsaţi liberi 
să plece fără comandă şi nu în coloană, a fost ultimul cuvânt al ofiţerului 
rus,şi aplecat. 

Mi-am luat ultimii soldaţi din Regat şi cu sublocotenentul Cireş 
Stelian am plecat pe alte drumuri, gândindu-ne că trebuie să salvăm 
drapelul. După oarecare peripeţii, am reuşit şi am intrat în Moldova în 
ziua de 1 iulie 44 . 

3. Declaraţia locotenentului în rezervă Gh. Trufescu, comandantul 
Companiei a 3-a din cadrul Regimentului 28 Dorobanţi 56 : 

„ [...] La trecerea ultimelor elemente din Compania mea prin faţa 
tancurilor sovietice [în localitatea Manzâru — Gh.B.], soldatul Cravăţ 
Marcel din Compania a 3-a, de origine etnică evreu, din oraşul Ismail, a 
dezertat la inamic, aruncând arma din mână în faţa inamicului. 

De la plecare şi până la Manzâru trupa a călătorit în bune condiţiuni, 
nefiind împiedicată în marşul său de nimeni, afară doar de aviaţia 
inamică care apărea din când în când. 

De aici înainte moralul trupei a scăzut văzând tancurile şi aviaţia 
rusească. în special în mintea soldaţilor basarabeni ce formau majoritatea 
unităţilor noastre, conform sistemului de recrutare regional, a început să 
încolţească ideea de dezertare, văzând armata sovietică şi îndemnaţi mai 
ales de agenţii sovietici evrei ce se găseau prin toate satele, dezertând 
astfel în cursul nopţii ce a urmat mulţi din ei. 

La orele 22 am ajuns în satul Mioara-Mârzei [.. .] 57 

Cei care au plecat izolaţi au avut de suferit din partea agenţilor 
sovietici evrei ce se aflau prin toate satele, dezechipându-i, bătându-i 
[...] Toate faptele enumerate mai sus s-au efectuat de către agenţii 
sovietici evrei încurajaţi de armata sovietică 44 . 

4. Din declaraţia locotenentului Alexandru Baciu, comandantul 
Companiei a 4-a A.G. din Regimentul 28 Dorobanţi (6 iulie 1940) r,x : 

„... Sosirea în satul Manzâr în ziua de 29.VI. 1940, ora 930. 

Din ordinul d-lui colonel comandant s-a dat repaus la trupă pentru 
a lua masa şi a ne reorganiza coloana. 

Populaţia satului Manzâr (cei de origină rusă şi în special evreimea) 
a fost foarte ostilă la sosirea coloanei noastre. A arătat mai multă rea- 
voinţă pentru satisfacerea nevoilor armatei. 

La ora 10, coloane motorizate ruse (moto-mitraliere, camioane şi 
tanchete) au depăşit coloana noastră care se afla în repaus. Această 
coloană motorizată rusă a fost primită cu aclamaţii şi cu flori de către 
populaţia minoritară din satul Manzâr, pe când ai noştri au fost huiduiţi 
şi alungaţi cu pietre. 

Plecarea din satul Manzâr la ora 11,30. Trupa foarte obosită după 
aproape 24 ore de marş forţat. 

Populaţia moldovenească pe decursul itinerarului ne arăta foarte 
multă simpatie, ieşindu-ne cu apă înainte. Ne petreceau cu lacrimi în 
ochi, urându-ne întoarcere cât mai grabnică [.. .] 59 

Ajunşi în gara Chişinău, am fost supuşi unui nou control la bagaje, 
confiscându-ni-se armele, busolele, binoclurile, port-hărţile şi tot ceea 
ce credeau că le este necesar lor. Ofiţerii au fost degradaţi. La toate aceste 
operaţiuni, atât la Basarabeasca, cât şi la Chişinău, elementul principal 
erau evreii, care îndeplineau cu satisfacţie evidentă aceste operaţiuni. 
Parte din ei s-au repezit la ofiţeri, degradându-i. 

[...] Mulţi ofiţeri, subofiţeri şi trupă au fost atacaţi, maltrataţi şi 
jefuiţi de către populaţia minoritară (ruşi şi evrei). 

Ofiţerii au fost umiliţi în cel din urmă hal, fiind invitaţi pe la diferiţi 
agenţi (toţi jidani) pentru a da diferite relaţii, [pentru] a fi perchiziţionaţi 
etc. 

Drumul dintre Chişinău-Huşi a fost parcurs pe jos pe o distanţă 
de 95 km. Treceau maşini ruse şi nu luau decât pe soldaţii basarabeni ce 
se îndreptau spre casele lor 60 . 

Localitatea unde ofiţerii au avut foarte mult de suferit a fost târgul 
Hânceşti, unde ne ieşeau înainte agenţi evrei înarmaţi 61 şi ne aruncau 
ironii şi insulte, promiţându-ne că în curând vor veni şi în Moldova [la 
vest de Prut — Gh. B.] 

După ce am trecut de târgul Hânceşti, am întâlnit maşinile noastre 
ce cărau materiale şi care ne-au luat cu ei, aducându-ne până la [noua] 

graniţă, făcând astfel ca să se termine o pagină tristă din viaţa noastră şi 
chiar din istoria ţării noasfre. 

De remarcat este că nu am avut atâta de suferit din partea armatei 
ruse, cât am avut de suferit din partea agenţilor sovietici evrei care erau 
înconjuraţi de armata sovietică. 

Trebuie să ţinem seamă că asemenea agenţi trăiesc şi se hrănesc în 
ţară la noi [şij care la momentul oportun vor acţiona ca şi fraţii lor 
basarabeni“. 

5. Din declaraţia locotenentului de rezervă Gh. Oprişan, coman¬ 
dantul Companiei a 7-a din cadrul Regimentului 28 Dorobanţi 62 : 

Ziua de 28 iunie 1940 a surprins trupele în comuna Copanca, 
judeţul Tighina. A început marşul retragerii spre Manzâr, apoi 
Româneşti, unde, la cererea ruşilor, se predă armamentul. A urmat, 
precum şi în alte situaţii, separarea ofiţerilor de soldaţi, după care: 

„[...] Am observat cu durere cum agenţii ruşilor — evreii civili din 
sat — cu voia santinelelor ruse, au ridicat de pe rampa gării Româneşti 
arme şi pistoale de ale noastre, înarmându-se spre a face pe agenţii de 
siguranţă pentru ofiţerii şi ostaşii români rămaşi în gara Româneşti [.. .] 63 
în oraşul Chişinău am fost arestaţi de ostaşii ruşi şi purtaţi pe la trei— 
patru instituţii ruseşti, sub pretext că, spre a merge peste Prut, trebuiesc 
îndeplinite anumite formalităţi. 

Tocmai pe la orele 20,30, în această zi de 1 iulie 1940, am putut 
scăpa, după ce pe străzi populaţia jidovească a Chişinăului ne înjurase, ne 
strigase cu huu! ..., ne scuipase şi ne călcaseră în picioare caschetele, 
îndemând pe ostaşii ruşi să ne împuşte...“ 

6, 7, 8, 9,10, li, 12, 13,14,15, 16 Alte relatări privind tragedia 
evacuării, care a inaugurat de fapt Holocaustul împotriva poporului 
român în epoca războiului mondial din 1939—1945 şi după aceea , am 
cules din notele şi rapoartele datate iunie—iulie 1940 64 şi semnate de 
următorii: 

— colonel A. Poenaru, comandantul Regimentului 35 Infanterie 65 ; 

— locotenent-colonel Benediel, din Regimentul 10 Vânători 66 ; 

— locotenent-colonel V. Stănescu şi maior V. Neagu, Divizionul I, 
Regimentul 22 Artilerie 67 

— maior C. M. Rădulescu, comandantul Divizionului III, 
Regimentul 22 A 68 ; 

— maior Creţu, Batalionul II, Regimentul 11 A 69 ; 

— locotenent!. Preoteasa, Divizia 13 Infanterie 70 ; 

— locotenent Melinte, Batalionul I, Regimentul 3 Vânători 71 ; 

— locotenent Vătoiu,comandantul Batalionului III, Regimentul 3 
Vânători 72 ; 

— căpitan Ştefan Mihăilescu, comandantul Companiei de cerce¬ 
tare. Regimentul 3 Vânători 73 ; 

— căpitan Milos,comandantul Batalionului 3,Regimentul 22 A 74 ; 

— căpitan Hlămbău,comandantul Bateriei 5,Regimentul 22 A 75 . 

1 7. Extrem de semnificativ era Raportul informativ nr. 21 321 din 
29 iunie 1940, adresat de general de corp de armată, N. Ciupercă, Secţiei 
Operaţiilor a Marelui Stat Major şi din care reţinem; 

Populaţia oraşelor şi târgurilor ne este completamente ostilă, 
spre deosebire de aceea a satelor, tristă şi binevoitoare [...] 

Din informaţiunile primite la acest Comandament rezultă că ostaşii 
în general erau dornici să dea piept cu inamicul [subl. ns. — Gh.B.]“ 7fi . 

18. Detalii şi consideraţii deosebit de semnificative extragem din 
Jurnalul de operaţii al Armatei a 3-a Române (pentru ziua de 30 iunie 
1940) 77 . 

19. Aceeaşi situaţie este valabilă şi în cazul Jurnalului de operaţii 
al Armatei a 4-a Române 78 , din care reţinem cele consemnate la 29 iunie 
1940: 

Aviaţia inamică urmăreşte coloanele noastre în retragere, 
evoluând deasupra lor. 

Evreii aclamă intrarea Sovietelor în Basarabia; ruşii sunt indi¬ 
ferenţi, iar românii, surprinşi de evenimente, nu ştiu ce se petrece . 

20. La 30 iunie 1940 a intervenit ordinul nr. 5 989/c al generalului 
Florea Ţenescu către Grupul de Armate nr. 1, Armatele 3 şi 4 relativ la 
desfăşurarea retragerii trupelor române; se constată că ruşii nu-şi 
respectaseră în nici un fel angajamentele asumate 79 . 

27. Raportul contrainformativ nr. 1764 80 al locotenent-colonelului 
Ion Palade expediat la 30 iunie 1940 Secţiei a Il-a a Marelui Stat Major* 11 : 

„î. Oraşul Ungheni ocupat de trupele sovietice din dimineaţa zilei. 

2. Batalionul 2/Regimentul 39 Infanterie a fost dezarmat în gara 
Bălţi de trupe sovietice, în ziua de 29.VI. Soldaţii evrei şi basarabeni 
opriţi. Unii ofiţeri degradaţi. Maiorul Voicescu Constantin, comandantul 

Batalionului, prins de ruşi în împrejurări necunoscute. Populaţia 
evreiască a ajutat la dezarmare. 

3. întreg personalul CFR din staţia Drochia (exclusiv) şi Bălţi a 
derutat trupele din trenuri colportând ştiri false despre distrugerea 
podurilor de la Ungheni. Şeful gării Bălţi, Dumitrescu (refugiat ulterior 
în Moldova) nu a dat nici un concurs ofiţerilor, fiind inexistent. 

4. Evreii din Soroca înarmaţi au atacat camioanele destinate 
evacuării strânse de CFR, împiedicând evacuarea funcţionarilor şi a 
familiilor militarilor. 

5. La Soroca a fost împuşcat comisarul Murafa de către avocatul 
evreu Flecsor. De asemenea, administratorul financiar Gheorghiu, 
avocatul Stănescu, căpitanul Georgescu de la C.R. Căpitanul Buruiană 
s-a spânzurat. 

6. Comitetul terorist din Soroca este format din avocaţii Flecsor şi 
Pisarevschi, Brazuli etc, 

7. Nu s-a reluat circulaţia între Pârlita şi Ungheni întreruptă din 
cauza ciocnirii produsă aseară. 

8. înainte de retragerea trupelor din Bălţi, numeroase avioane 
făceau evoluţii lansând manifeste şi foi din ziarul «Libertatea» cu 
conţinut comunist. 

9. Ciocniri între populaţia evreiască şi refugiaţi şi trupe au avut loc 
la Ungheni în cursul nopţii; sunt şi victime. Au fost reţinuţi de ruşi şeful 
staţiei CFR, şeful gării Ungheni etc., precum şi ofiţeri. 

10. în gara Iaşi se găsesc mulţi evrei, care vor să se refugieze în 
Basarabia. 

11. în oraşul Iaşi, populaţia evreiască, în majoritate simpatizantă 
comunistă, arată pe faţă bucuria vecinătăţii ruşilor pe Prut şi are o 
atitudine sfidătoare. Această atitudine nemulţumeşte şi îngrijorează 
populaţia românească, care vede o agravare a situaţiei în viitor. 

Pentru menţinerea ordinii este necesar a se da în Iaşi o trupă activă, 
întrucât elementele aflate la PS [partea sedentară] nu sunt în măsură a 
face faţă nevoilor. Până în prezent nu s-au luat măsurile dictate de starea 
de mobilizare în ceea ce priveşte paza oraşului. Eventualitatea unor 
manifestări comuniste impune măsuri de siguranţă urgente. 

Şeful Biroului Statistic Militar Iaşi 
(ss) Lt. col. I. Palade“. 

22. Telegrama nr. 1 767 din 30 iunie 1940, orele 2130, a aceluiaşi 
Ion Palade către Marele Stat Major şi care, suplimentar la cele raportate 
în aceeaşi zi prin nr. 1 759 şi 1 764, adăuga 82 : 

„[...] 3. Populaţia evreiască de pretutindeni a avut o atitudine ostilă 
şi de sfidare, batjocorind pe funcţionari, asasinând pe unii dintre ei, 
furând tezaurul instituţiilor statului etc. şi dedându-se la cele mai 
neaşteptate nereguli, unii funcţionari basarabeni având o atitudine 
asemănătoare. Astfel, în afară de cele raportate: S-a atacat camionul cu 
tezaurul administraţiei Soroca, furându-se circa 157 milioane lei şi 
asasinându-se administratorul financiar. Ofiţerul ce-1 întovărăşea şi un 
subofiţer, cei neasasinaţi, au fost degradaţi şi batjocoriţi. Avocatul 
Michel Flecsor din Soroca, conducând bandele de evrei, a ocupat poliţia 
şi primăria, unde a făcut percheziţii. Tot el a asasinat în faţa statuii 
Generalului Poetaş pe avocatul Murafa şi Eustatie Gabriel. La Prefectura 
de Judeţ în asistenţa trupelor sovietice au luat cuvântul institutorul Gh. 
Lupaşcu, fost prefect, deputat şi membru în Sfatul orăşenesc FRN. 
Asemenea, Petre Sfecla, preşedintele FRN din Soroca, împreună cu 
institutorii Anop Alexandru şi Cutubar Ioan, au ieşit cu drapelul roşu în 
întâmpinarea trupelor roşii, arborând un steag sovietic la casa corpului 
didactic. 

Petre Hritzcu, fost preşedinte FRN, Alex. Anop, inspector şcolar, 
şi Toader Rusnac, secretar FRN, nu au voit să se refugieze. Impiegaţii 
de mişcare din staţia Lipnic au primit trupele sovietice cu drapele roşii. 

Evreii din Chişinău au arborat drapele roşii, manifestând pe stradă 
şi barând străzile spre gară, pentru a nu permite refugierea funcţionarilor 
români; au ocupat de asemenea localurile instituţiunilor, comisarii Pascal 
Nicolae, Mateescu Constantin, Severin şi Stol au fost executaţi de evrei 
în stradă. 

4. Populaţia refugiată din Basarabia manifestă o adâncă desnădejde 
pentru pierderea unor membri de familie şi a avutului lor; mai există 
refugiaţi necăjiţi [...] 

7. La Iaşi, neliniştea creşte mereu, discutându-se posibilitatea unei 
treceri a Prutului de către trupele sovietice 4483 . 

23. La 3 iulie 1940, o notă secretă alarmantă (nr. 1 279) pornea de 
la aşa-numitul „Centru A 44 (condus de maiorul D. Bădărău), dispus 
anterior în Bucovina, şi care informa Secţia a Il-a a Marelui Stat Major 
în sensul că nu se evacuaseră din Cernăuţi: 

1. Biblioteca Universităţii (cca 540 000 volume); 

2. întreaga arhivă a statului român, regionala Bucovina; 

3. Muzeul de istorie; 

4. Muzeul şi odoarele bisericeşti; 

5. După unele ştiri ar fi rămas şi tezaurul filialei locale a Băncii 
Naţionale a României 84 . 

24. Locotenent-colonelul Ion Palade, şeful „Biroului Statistic 
Militar 11 din Iaşi, a prezentat 85 o amplă Dare de seamă asupra modului 
cum s-a desfăşurat evacuarea Basarabiei. (După primele informaţiuni 
culese )™,astfel sistematizată: 

1. Organizarea evacuării; 

2. Anunţarea tardivă a evacuării; 

3. Acţiunea comunistă în preajma evacuării; 

4. Acţiunea teroristă a comuniştilor şi evreilor pe timpul evacuării; 

5. Manifestări ostile ţării, din partea unor funcţionari sau condu¬ 
cători politici români; 

6. Transporturile de evacuare; 

7. Organizarea cazării refugiaţilor şi asistenţa socială; 

8. Măsuri de siguranţă luate în zona Moldovei 87 . 

Din punctul de vedere al faptelor examinate, ilustrative erau 
consideraţiile expuse de autorul raportului chiar în primul capitol, 
atestând preparaţi vele elementelor antiromâneşti din Basarabia şi Nordul 
Bucovinei pentru momentul „eliberării 11 provinciilor de către trupele 
sovietice. Se dovedeşte, o dată în plus, dacă mai era nevoie, că forţele 
respective, în marea lor majoritate evrei de orientare comunistă , au 
colaborat cu inamicul înainte de momentul impactului şi au pregătit cu 
minuţiozitate invazia sovietică. Astfel, din cele consemnate de Ion 
Palade, deducem că: 

„în ziua de 27.VI.a.c. [1940] cercurile comuniste,în mare măsura 
evrei, fiind încunoştiinţaţi de demersul URSS 89 , au început propaganda 
filosovietică. 

în noaptea de 28/29,VI.a.c. s-au răspândit manifeste comuniste — 
tipărite probabil în Bucureşti în ultimul timp (atacau problema Partidului 
Naţiunii) şi care se adresau soldaţilor din Moldova, fiind aruncate în 
preajma cazarmelor,în atelierele C.F.R.,în cartierele muncitoreşti etc. 

Vestea evacuării Basarabiei a fost transmisă rapid în cercurile 
evreieşti şi comuniste, organizându-se acţiunea de teroare, care s-a afişat 
apoi imediat în toată zona" 90 . 

Din motive lesne de înţeles, reproducem integral capitolul 4, 
intitulat Acţiunea teroristă a comuniştilor şi evreilor pe timpul eva¬ 
cuării 91 : 

„încă înainte de a se începe acţiunea de evacuare a Nordului 
Bucovinei şi Basarabiei s-au format în toate oraşele şi târgurile comitete 
orăşeneşti din comunişti şi evrei, care au hotărât în prealabil atât modul 
cum vor primi trupele sovietice de ocupaţie, ca şi acţiunea de împiedicare 
a evacuării. 

Manifeste comuniste au fost aruncate din avioane în ziua de 
29.VI.[19401; ele îndemnau populaţia să împiedice evacuarea, ruinarea 
fabricilor, staţiilor de cale ferată etc. şi, în general, scoaterea avuţiilor 
din teritoriul ocupat, care aparţine poporului sărăcit de guvernarea 
regimului român. S-au aruncat şi exemplare din ziarul «Libertatea» în 
care se făcea apologia regimului sovietic care vine să salveze Bucovina 
şi Basarabia din mâinile românilor. (Exemplare din manifeste s-au 
înaintat cu raportul nr. 1 784 din l.VII.1940). Prin alte manifeste 
răspândite se îndemnau muncitorimea şi ţăranii să lupte în contra 
pregătirii de război a României, pentru desconcentrare, înapoierea 
rechiziţiilor şi pentru un guvern popular de prietenie cu URSS; se atacă 
de asemenea Coroana şi guvernul, vinovaţii de toate provocările în 
contra Rusiei Sovietice. 

Atmosfera de ostilitate [fiind] creată, populaţia evreiască şi 
comuniştii s-au constituit în bande înarmate care s-au dedat la acte de 
sălbăticii împotriva familiilor celor ce urma să-şi transporte puţinul din 
averea lor pe care puteau să-l ducă în Moldova. 

Din multiplele cazuri semnalate de refugiaţi, se menţionează 
următoarele: 

— LA SOROCA: Populaţia evreiască a atacat convoiul de căruţe 
cu bagaje, deshămând caii, au oprit camioanele strâţise la Cercul de 
Recrutare în care se aflau lucrurile familiilor funcţionarilor şi militarilor. 

A fost atacat şi reţinut de evrei camionul în care se afla tezaurul 
Administraţiei financiare, sechestrându-se o sumă de 15 — 18 miliarde 
lei care urma să fie evacuată. 

Din informaţiile culese de la cei care au scăpat, administratorul Ion 
Gheorghiu, avocatul Stănescu, căpitanul Georgescu de la Cercul de 
Recrutare, subofiţerul Enea, comisarul ajutor Murafa şi Eustafie Gabriel 
au fost împuşcaţi de evrei 92 . 

— Alţi ofiţeri au fost degradaţi de evrei. 

— Preoţii — opriţi a se evacua. 

— LA BĂLŢI: Trupele sovietice, nerespectând convenţia stabilită 
Şi depăşind linia ce trebuia atinsă, a fost dezarmat Batalionul II/ 

Regimentul 39 Infanterie care se găsea îmbarcat în două trenuri de la care 
au fost scoase locomotivele. 

Dezarmarea s-a făcut sub ameninţarea trupelor şi a evreilor, care au 
obţinut de la ruşi atât dezarmarea unităţilor, cât şi oprirea soldaţilor evrei 
şi basarabeni. Unitatea dezannată a plecat din Bălţi cu aproximativ 100 

de oameni din efectivul de 1 060. 

— ÎN SUDUL BASARABIEI, populaţia minoritară a aşezat pe 
liniile CER clăi cu fân cărora li s-a dat foc la apropierea trenurilor pentru 
a le incendia; această tentativă criminală nu a reuşit. 

- în comuna Ceadarlunga-Tighina au fost omorâţi perceptorul 

si notarul. 

— La Chilia Nouă, comitetul terorist local, condus de medicul 
Rabinovici, fost medic primar, a arestat parte din gardienii publici. 

— în judeţul Cahul a fost devastat un conac. 

— La Ismail s-au petrecut mari dezordini, populaţia a devastat 
magazinele şi a tras focuri asupra echipajelor Marinei fluviale. 

_La Bol grad, numeroase trenuri cu materiale au fost sechestrate 

de paraşutiştii ruşi ajutaţi de populaţie şi funcţionarii CFR care au sabotat 
plecarea trenurilor. 

_La Chişinău, evreii şi comuniştii, eliberând pe comuniştii arestaţi 

în închisoare, au manifestat cu steaguri roşii pe străzi, barând pe acelea 
ce duceau spre gară şi împiedicând astfel evacuarea familiilor funcţio¬ 
narilor, militarilor şi pe acei ce voiau să plece. 

Au fost asasinaţi de evrei în stradă comisarii Pascal N., Mateescu 

Constantin, Severin şi Stol. 

Se semnalează nenumărate acte de teroare, care în haosul ce a 
domnit nu au putut fi verificate şi care urmează a se stabili ulterior^ . ^ 

Nu avem informaţii complete asupra celor petrecute în 
BUCOVINA. 

în ansamblu, acţiunea teroriştilor, care a fost bănuită de mult, s a 
afirmat în tot spatele frontului evacuat, manifestându-se, desigur, mai 
puternic în zona ocupată de trupele sovietice. 

Prin surprinderea produsă de ordinul de evacuare s-au neglijat 
măsurile de siguranţă pe care trupele trebuiau să le ia în spate, în special 
noduri de comunicaţii, oraşe etc. 

Astfel, au fost lăsate pradă bandelor de terorişti familiile 
funcţionarilor şi militarilor. Ce este mai grav, unităţile militare au suferit 
şi ele banditismul populaţiei, care la Bălţi, de exemplu, a colaborat cu 
unităţile sovietice la dezarmarea trupelor noastre îmbarcate în tren. 

Din observaţiunile făcute, se pare că organizarea terorismului nu 
era complet pusă la punct şi acţiunea a fost improvizată. Dacă aceasta 
s-ar fi prezentat complet organizată, haosul celor două zile de evacuare 94 
s-ar fi transformat într-un dezastru' 195 . 


Informaţiile expuse atestă în ce grad, cu prilejul evacuării 
Basarabiei şi Nordului Bucovinei, trupele şi autorităţile române au avut 
de suferit de pe urma unor atacuri ale unor grupuri minoritare — evrei, 
ucraineni etc. Suntem convinşi că prezentarea documentelor este în 
măsură că contribuie la restabilirea adevărului istoric. în 1940 nu toţi 
evreii s-au făcut vinovaţi de acte de agresiune nepermise împotriva 
stăpânitorilor reali ai Basarabiei şi Nordului Bucovinei. în 1941, Ion 
Antonescu însuşi a subliniat că nu toţi evreii din provinciile istorice 
răsăritene ocupate de trupele sovietice au fost implicaţi, că nu mai puteau 
fi aflaţi „adevăraţii vinovaţi, toţi vinovaţii 11 , dar ei „sunt mulţi, sunt 
acoperiţi 1196 . Este exclusă şi opinia potrivit căreia documentele investi¬ 
gate ar urmări exclusiv „satanizarea 11 populaţiei evreieşti. Mai ales că, 
între cei care au agresat forţele române, s-au aflat şi alţi minoritari 97 şi 
chiar români! 7 Nefiind în nici un fel de acord cu „replicile 11 care au urmat 
la faptele evidenţiate, vom sublinia că, în contextul existent, autorităţile 
române le-au avut în vedere, iar aceasta nu fără o reală îngrijorare. Spre 
exemplificare reţinem din raportul din 2 iulie 1940 al Direcţiei 
Contrainformaţii către Secţia a Il-a a MStM: „... 7. în general, armata şi 
populaţia evacuată din Basarabia îşi manifestă revolta contra evreilor. 
Nu sunt excluse manifestări antisemite mai grave din partea armatei 
[subl. ns.] 98 . Ceea ce, din păcate, se cunoaşte prea bine că nu a întârziat 
să se producă 99 . Este sigur, însă, pe de altă parte, că evenimentele 
survenite nu au fost programate de autorităţi. Ar fi un mod de rezolvare 
prea lesnicios al problemei, ocolindu-se aspectul esenţial, şi anume că 
alogenii din Basarabia şi Nordul Bucovinei, evreii în primul rând, 
optaseră de mult, deschis şi necondiţionat, pentru comunizarea 
respectivelor provincii istorice , ceea ce guvernanţii de la Bucureşti 
cunoşteau. S-a explicat, de către unii autori, cum că în vara anului 1940 
s-a încercat o „diversiune 11 de către cadrele militare şi civile care, 
încercând să-şi ascundă propriile deficienţe remarcate cu prilejul 
evacuării, au inventat grozăviile iniţiate de minoritari. Dar acestea s-au 
Întâmplat, nu a fost nevoie să fie fabricate. Este prea binecunoscut rostul 

minoritarilor din Basarabia şi Nordul Bucovinei în timpul ocupaţiei 
sovietice din 1940 —1941, colaboraţionismul declarat şi din prima clipă 
cu autorităţile comuniste. De altfel, se impune precizarea că evaluarea 
pagubelor umane şi materiale s-a realizat în etapa ulterioară retragerii, 
astfel că este greu de crezut că şefii militari din zonă au lucrat... în contul 
viitorului! în arhivele Cabinetului Militar se află informaţii şi în această 
privinţă. Potrivit celor dintâi statistici, pierderile umane s-ar fi con¬ 
cretizat în iunie—iulie 1940 la: 

1) Armata 3 română — 2 ofiţeri morţi, 51 ofiţeri şi 43 de subofiţeri 
dispăruţi, plus 12 708 trupă. 

2) Armata 4 română — 4 ofiţeri morţi, 1 subofiţer şi 2 soldaţi; răniţi 
— 5 soldaţi şi dispăruţi 242 ofiţeri, 227 subofiţeri şi 29 262 trupă. 

Deducem un total general: morţi — 6 ofiţeri, 1 subofiţer şi 2 soldaţi; 
răniţi — 5 soldaţi; dispăruţi — 293 ofiţeri, 270 subofiţeri şi 41 970 
trupă 1 ® 1 , ceea ce este prea mult în comparaţie cu condiţiile „normale 11 
asigurate pentm evacuare prin înţelegere cu sovieticii, dar de înţeles de 
vreme ce au intervenit condiţiile „speciale la care ne-am referit. Nu 
putem, în context, să nu ne referim la pierderile suferite de trupele 
române în iunie—iulie 1941 în războiul contra URSS pentru eliberarea 
Basarabiei, Nordului Bucovinei şi ţinutului Herţa 101 : morţi — 5 011; 
răniţi şi bolnavi — 18 898; dispăruţi — 4 487. Total: 28 396 

Cele semnalate îndeamnă la un examen serios şi obiectiv al 
problemei evacuării din 1940, fiind inadmisibilă situaţia creată atunci ca 
trupele române să se fi aflat, nu prin voinţa propriilor comandanţi ori a 
liderilor politici, în propria lor ţară, precum într-un teritoriu inamic. Este 
indubitabil, deci, că totul a fost posibil în primul rând datorită faptelor 
prezentate, pregătite şi regizate de populaţia minoritară dintre Prut şi 
Nistru. La 19 octombrie 1941, Mareşalul Antonescu consemna într-o 
rezoluţie că evenimentele din 1940 au constituit o crimă împotriva 
poporului român, fiind „ca inspiraţie şi ca execuţie de esenţă evre¬ 
iască 11103 . Pe de altă parte, evacuarea din 1940 — în ciuda planurilor 
întocmite în devans — a fost insuficient pregătită şi, deşi efectuată în 
vreme de pace, a fost indiscutabil defectuoasă, infinit mai prejos decât 
cea realizată, în condiţii de război, de guvernul Mareşalului Anto- 
nescu m . Responsabilitatea pentru cele petrecute aparţine, deci, şi 
regimului patronat de Regele Carol al II-lea, care, înainte de orice, 
admiţând evacuarea Basarabiei şi Nordului Bucovinei după prezentarea 
notelor ultimative ale URSS, a marcat el singur începutul sfârşitului 
României Mari! 

NOTE 


*. Prezentul capitol a apărut, într-o formă uşor modificată şi cu unele erori inevitabile 
din punctul nostru de vedere, şi separat: Aşa a început Holocaustul împotriva poporului 
român..., Bucureşti, Editura Majadahonda, 1995. 

1. Ve/i Marele Stat Major Român. Serviciul Istoric, România şi Războiul Mondial, 
1916—1919 ,5 voi. text — 5 voi. anexe, Bucureşti, 1934—1946. 

2. Vezi, în acest sens, Ioan Scurtu şi colab., Istoria Basarabiei. De la începuturi până 
în 1944, Bucureşti, Editura Tempus, 1994; Mihail Bruhis, Rusia, România şi Basarabia. 
1812 —191S—1924—1940, Chişinău, Universitas, 1992, p. 229 şi urm. (ediţia originală, 
în limba rusă — Tel Aviv, 1979); N. Lupan, ed., La Roumanie — victime de 
pexpansionnisme russe, Bruxelles, Edition Nistru, 1988; V. F. Dobrinescu, Bătălia 
diplomatică pentru Basarabia. 1918—1940, Iaşi, Editura Junimea, 1991, p. 121 şi urm.; 
Gh. Buzatu şi colaboratori, Secretele protocolului secret von Ribbentrop—Molotov, nr. 
special revista „Moldova 44 , Iaşi, iunie 1991; Ion Şişcanu, Raptul Basarabiei. 1940, 
Chişinău, Ago-Dacia, 1993, p. 29 şi urm.; idem, Uniunea Sovietică—România. 1940. 
(Tratativele în cadrul comisiilor mixte), Bucureşti, Editura ARC, 1995; Mircea Muşat, 
Drama României Mari, Bucureşti, Editura Fundaţiei România Mare, 1992, passim; Ioan 
Scurtu, C. Hlihor, Complot împotriva României, 1939—1947. Basarabia, Nordul 
Bucovinei şi Ţinutul Herţa în vâltoarea celui de-al doilea război mondial, Bucureşti, 
Editura Academiei de înalte Studii Militare, 1994, p. 7 şi urm.; Ion Constantin, România, 
Marile Puteri şi problema Basarabiei, 1940—1947, Bucureşti, Editura Enciclopedică, 
1995; V. F. Dobrinescu, Ion Constantin, Basarabia în anii celui de-al doilea război mondial 
( 1939 — 1947 ), iaşi. Institutul European, 1995; Anton Moraru, Istoria Românilor. 
Basarabia şi Transnistria (1812—1993), Chişinău, Editura Aiva, 1995; Hanns Hofbauer, 
Viorel Roman, Bukowina, Bessarabien, Moldawien: Vergessenes Land zwiscben 
Westeuropa, Russland und der Turkei. Wien, Promedia, 1993; Hermann Weber, Die 
Bukowina im Zweiten Weltkrieg, Hamburg, 1972; Adrian Pop, ed.. Sub povara graniţei 
imperiale. Românii de dincolo de Prut de la ultimatumul anexării la proclamarea 
independenţei de stat, Bucureşti, Editura Recif, 1993; Traian Golea, în sprijinul Basarabiei, 
ed. a Il-a întregită, Miami Beach, Romanian Historical Studies, 1995; Lidia Brânceanu, 
Adina Berciu-Drăghicescu, eds., Basarabenii şi bucovinenii între drept internaţional şi 
dictat. Documente 1944—1945 (Articolul 5 din Convenţia de Armistiţiu), Bucureşti, 
Şansa, 1995; „Revista de Istorie Militară 44 , Bucureşti, nr. 3/1991 (număr special 1940 ); 
„Destin Românesc 44 , Chişinău-Bucureşti, nr. 2/1994 (studii speciale privind evenimentele 
din vara anului 1940 datorate Iui N. Ciobanu, Ioan Scurtu, Gh. I. Bodea şi Ioan Şişcanu). 
Sub raport istoriografie, un excelent studiu — Wim P. van Meurs, The Bessarabian 
Question in Communist Historiography. Naţionalist and Communist Politics and 
History-Writing, Boulder/New York,Columbia University Press,1994. 

3. Osobîi Arhiv, Moscova, fond 491, opis l, dosar 1; idem, fond 491, opis 1, dosar 2. 
Se află volumele IV şi V ale lucrării menţionate, numerotate în continuare şi având 
următoarea structură: voi. IV, ff. 1 — 178, cuprinzând un tabel al documentelor (ff. 2—61), 
o hartă (f. 62) şi documentele numerotate 1—91 (ff. 1 — 178); voi. V, documentele 
numerotate de la 92 la 156 (ff. 179—416). Sunt reunite documente privind situaţia 
anterioară primei note ultimative din 26 iunie 1940, se includ cele două note ultimative, 
după care, cronologic, se urmăresc operaţiunile evacuării armatei române, mai precis în 
zilele de 28,29, 30 iunie, 1,2 şi 3 iulie 1940, pentru ca, finalmente, să se insiste asupra 
consecinţelor militare şi economice ale evacuării. Documentele reprezintă ordine, planuri, 
Ştiri şi note informative, schiţe militare, ele atestând ceea ce s-a demonstrat nu de mult în 

diverse studii de specialitate — pregătirile URSS pentru o acţiune contra României 
anterioare datei de 26 iunie 1940 (vezi Gh. Buzatu, Rolul factorului geopolitic î n 
determinarea opţiunii României privind evacuarea Basarabiei şi a Bucovinei de Nord in 
1940, în Emil I. Emandi,Gh. Buzatu, VasileCucu,eds., Geopolitca, I, Iaşi, Editura Glasul 
Bucovinei, 1994, p 482 şi urm.; Ioan Scurtu,C. Hlihor, Anul 1940. Drama românilor dintre 
Prut şi Nistru, Bucureşti, Editura Academiei de înalte Studii Militare, 1992, passini; 
Valeriu Matei şi colab., eds., Pactul Molotov—Ribbentrop şi consecinţele lui pentru 
Basarabia. Culegere de documente, Chişinău, Universitas, 1991, passim ). 

4. Osobîi Arhiv,fond 491,opis 1,dosar 1, ff. 43—44. 

5. Un alt material al Secţiei a Il-a a MStM indica forţe inamice sensibil superioare 
(vezi sinteza secretă Ocuparea Basarabiei şi Bucovinei de Nord de către trupele sovietice, 
Bucureşti, 1940. Discuţii şi comentarii, comparaţii cu datele oferite de sursele sovietice 
autorizate, Ia Gh. Buzatu, Rolul factorului geopolitic..., pp. 492—493). Un material de 
excepţie a fost întocmit după evenimente de către Marele Stat Major din Bucureşti: Studiu 
referitor la operaţiunile militare ce au avut loc cu prilejul pierderei Basarabiei, Bucovinei 
de Nord, Ardealului de Nord şi Cadrilaterului (1941), ed itat şi examinat de Maria Sinescu, 
Vara dramatică a poporului român, I—V, în „Revista de Istorie Militară“, Bucureşti, 
numerele 3,4 şi 5/1991 şi 1,2/1992; Ion Şişcanu, Raptul Basarabiei, pp. 127—143. 

6. Ibidem, f. 106. 

7. Ibidem. 

8. Prima notă ultimativă a URSS a fost înmânată de către V. M. Molotov, şeful 
diplomaţiei sovietice, lui Gh. Davidescu, ministrul român Ia Moscova, la 26 iunie 1940, 
orele 22 ( ibidem, ff. 138—139). Revenit la Legaţie, Davidescu a încercat de îndată să 
înştiinţeze Bucureşti; Regele Carol al II-lea a reţinut în Jurnalul său: . .La 2 dimineaţa 
am fost deşteptat de un telefon de la |Ernestj Urdăreanu, zicând că Davidescu de la 
Moscova a telefonat că Molotov i-a remis o notă ultimativă, după care toate legăturile 
telefonice i-au fost întrerupte. La 7 un al doilea telefon prin care s-au primit preciziuni. Ni 
se cere de către URSS să cedăm Basarabia şi Nordul Bucovinei şi să dăm răspunsul în 24 de 
ore. Această ştire m-a trăznit ca o lovitură de măciucă şi m-a revoltat în cel mai înalt grad“ 
(apud Gh. Buzatu, ed., România cu şi fără Antonescu, Iaşi, Editura Moldova, 1991,p. 40). 
Regele a convocat, în consecinţă, Consiliul de Coroană pentru orele 12 (ibidem, p. 41), 
rezultatul votului fiind: pentru primirea ultimatumului 10 da, 4 pentru discuţii, 1 rezervat 
şi 11 contra ( ibidem, p. 42). în seara aceleeaşi zile, un nou Consiliu de Coroană reunind 

26 de demnitari a însumat numai 6 voturi contra acceptării ultimatumului sovietic — 
N. Iorga, Victor Iamandi, Silviu Dragomir, Traian Pop, Ştefan Ciobanu şi Ernest 
Urdăreanu (ibidem, pp. 43—44). 

9. Osobîi Arhiv, fond 491, opis 1, dosar 1, f. 135. 

10. Acest document a fost remis în noaptea de 27 — 28 iunie 1940, ora 1,30, de 
V. M. Molotov ministrului nostm la Moscova, Gh. Davidescu,care l-a transmis în clar Ia 
Bucureşti prin telegrama nr. 1 642, în noaptea de 27—28 iunie 1940, ora 2,25 (ibidem, 
ff. 142—143). Gh. Davidescu prezentase lui V. M. Molotov răspunsul Bucureştilor la 
prima notă ultimativă a URSS, cu câteva ceasuri mai devreme, mai precis în seara de 

27 iunie 1940, la orele 20,50. 

11. Ibidem, f. 144 (telegrama cifrată nr. 39 039 din 28 iunie 1940, C. Argetoianu 
către Gh. Davidescu). 

12. Comandant — general losif Iacobici. Denumirea codificată a Armatei a 3-a în 
momentul respectiv = „Glia“. 

13. Comandant — general N. Ciupercă. Denumirea codificată a Armatei a 4-a în 
momentul respectiv = „ Graniţa ". 

14. Ibidem, f. 136. 

15. Vezi, mai sus,în text. 

16. Vezi mai sus, în text. 

17.Osobîi Arhiv,fond491,opis 1,dosar l,ff. 147—148. 

18. Nicidecum nu se „convenise", ci Molotov îi pretinsese lui Davidescu în cursul 
întrevederii din noaptea de 27—28 iunie 1940, ora 1,30 (cf. V. F. Dobrinescu, op. cit., 
p. 159). 

19. Toate sursele cunoscute atestă că această prevedere nu a putut fi respectată, dat 
fiind ritmul de înaintare al forţelor sovietice în Basarabia şi Nordul Bucovinei cu începere 
de la 28 iunie 1940, orele 14, .situaţie în care armata inamică a depăşit din mers armata 
română în retragere. în fapt, forţele sovietice au invadat Basarabia şi Nordul Bucovinei cu 
două ore înainte ca armata română să fi început evacuarea (cf. Nicholas Dima, From 
Moldavia to Moldova. The Soviet-Romani an Territorial Dispute, Boulder-New York, 
1991,p. 28). 

20. Osobîi Arhiv, fond 491, opis 1,dosar l, ff. 149 şi, respectiv, 150—151 

21. Vezi împrejurările în care s-au produs pierderile ieritoriale suferite de România 
şi consecinţele lor, 25 pag. (Hoover Institution on War, Revolution, and Peace/Hoover 
Archives, Stanford University, Palo Alto, California, USA, Collection D. G. Popescu, Box 
No. 3); Gh. Tătărescu, Evacuarea Basarabiei şi a Bucovinei de Nord, Craiova, Editura 
Scrisul Românesc, 1940 („în ziua de 28 iunie începea calvarul evacuării", p. 24); 
Al. Cretzianu, Politica de pace a României faţă de Uniunea Sovietică, în Gh. Buzatu, 
România cu şi fără Antonescu, pp. 62—64. 

22. Gh. Tătărescu, op. cit., pp. 23—26. 

23. Osobîi Arhiv, fond 491, opis 1, dosar 1, f. 173. 

24. Ibidem, ff. 196-197. 

25. Subcentrul Secţiei a Il-a a MStM-ului Armatei a 4-a. 

26. Osobîi Arhiv, fond 491, opis 1, dosar 1, f. 200. 

27. Documentul a fost publicat în mai multe rânduri (vezi „Revista de Istorie 
Militară", nr. 3/1992; Alesandru Duţu, Constantin Botoran, eds., Al Doilea Război 
Mondial. Situaţia evreilor,\l \, 1939—1941 ,ed. cit, p. 55; llie Manole şi colaboratori,eds., 
Armata Roşie în România. Documente, I, Bucureşti, 1995, p. 18). 

28. Comandant — general M. Racoviţă; şef al Statului Major — locotenent-colonel 
V. Siminel. 

29. George Magherescu a confirmat şi comentat în detaliu faptele în amintirile sale 
(cf. Adevărul despre Mareşalul Antonescu, I, Bucureşti, Editura Păunescu, 1991, p. 44 şi 
urm.) Din Edineţ — a relatat Magherescu — a telefonat un ofiţer cum că „evreii din 
localitate se răsculaseră împotriva românilor. Luaseră arme, se organizaseră, prindeau mici 
unităţi de soldaţi izolaţi,îi bateau, îi dezarmau şi chiar îi dezbrăcau. Unii au fost opăriţi cu 
apă fiartă de către evreice... Reprezentanţii autorităţilor româneşti care urmau să asigure 
ordinea şi liniştea până la sosirea trupelor sovietice plecaseră şi ele o dată cu armata, astfel 
că localitatea rămăsese fără nici o pază. Acolo se instaurase o completă anarhie şi populaţia 
evreiască înţelege să-şi facă de cap...“ (ibidem, p. 47). 

30. Osobîi Arhiv, fond 491, opis 1, dosar 1, f. 177. 

31. Ibidem, f. 211. 

32. Comandant — general de divizie I. Pleniceanu. 

33. Osobîi Arhiv, fond 491, opis 1, dosar 1, f. 188. 

34. Ibidem, f. 237. 

35. Ibidem, ff. 121-122. 

36. Ibidem, ff. 241-245. 

37. în acest sens, vezi îndeosebi: Mihai Adauge, Alexandru Furtună,eds., Basarabia 
şi basarabenii, Chişinău, Uniunea Scriitorilor din Moldova, 1991, p. 290 şi urm.; L. Bulat, 

ed., Basarabia 1940 , Chişinău, Cartea Moldovenească, 1991, passim; Ioan Scurtu, 
C. Hlihor, Anul 1940. Drama românilor dintre Prut şi Nistru, Bucureşti, Editura Academiei 
de înalte Studii Militare, 1992, pp. 49—80; Mitru Ghiţiu,ed., în acele tragice zile pentru 
neamul românesc, în „Cugetul 44 , Chişinău , nr. 1/1993, pp. 23 — 31 (Se publică câteva 
documente, dintre care unele menţionate ori reproduse şi de noi în acest capitol — nota 
informativă a Secţiei a 2-a a MStM din 25 iunie 1940 ş.a.); Veaceslav Stavilă, Starea de 
spirit a populaţiei basarabene în primii ani ai celui de-a.I doilea război mondial 
(1 septembrie 1939 — 22iunie 1941), în „Cugetul“,nr. 1/1993,pp.49—54; MariaSinescu, 
„Istoria va judeca... “, în „Revista de Istorie Militară“, Bucureşti, nr. 6/1990, pp. 53—55; 
„Patrimoniu 44 , Chişinău, nr, 1/1991 şi nr. 1/1993 (contribuţii şi amintiri despre evacuarea 
din 1940); „Basarabia 44 , Chişinău, nr. 10/1992; „Maga/in Istoric 44 , nr. 4/1994; „Cotidianul 44 , 
Bucureşti, 16 iunie 1993,p. 3 (interviu cu preotdr. Paul Mihail); Restituiri, 1, Documente 
inedite despre Basarabia şi Bucovina, 1940—1941; 2, Evacuarea Basarabiei, 1940, în 
„Adevărul Literar şi Artistic 44 , Bucureşti, 21 mai 1995 şi 25 iunie 1995 (Pe marginea celor 
două documentare, dl. Ion Şerbănescu a formulat obiecţii şi a adus completări, subliniind 
că „fruntaşii evreimii române |... | şi-au manifestat solidaritatea cu poporul român în acele 
zile de doliu naţional din vara lui 1940 şi s-au desolidarizat — în măsura în care autorii lor 
erau evrei — de aceste acte samavolnice petrecute în Basarabia şi Bucovina 4 ', în „Adevărul 
Literar şi Artistic“din 16 iulie 1995,pp.6—7); Mihai Pelin, Săptămâna patimilor, 1, 23 — 
27iunie 1940; II, 28 iunie 1940, în I. C. Drăgan, Mihai Pelin,eds., Antonescu, Mareşalul 
României, şi răsboaiele de reîntregire, II, Veneţia, Editura Nagard, 1988, pp. 29—130 şi 
ibidem, III, Veneţia, Editura Nagard, 1989, pp. 525—638 (Ulterior, Mihai Pelin şi-a 
„reconsiderat 44 opiniile exprimate în unele publicaţii — cf. Legendă şi adevăr, Bucureşti, 
Edart, 1994, fapt pentru care a fost calificat drept „autor controversat 44 de către partizanii 
Holocaustului,cf. V. Eskenasy,în Randolph L. Braham,ed., The Tragedyofthe Romanian 
Jewry, Boulder/New York, Columbia University Press, 1994, p. 205); Gh. Munteanu, 
Jidanii. însemnări din tragedia evacuării Basarabiei, Mediaş, 1940; Aurel Pentelescu, 
C. Hlihor, eds., Oamenii au dreptul să ştie, în „Revista de Istorie Militară 4 ', nr. 4 şi 5/1991; 

1,2 şi 3/1992; 1/1993; Mihai Stratulat, Iunie 1940: Atitudinea populaţiei evreieşti în timpul 
evacuării Basarabiei şi Bucovinei de Nord, I—II1, în „Europa 44 , Bucureşti, nr. 167—168 — 
169/1994; C. Stănescu, ed., Documente inedite despre Basarabia şi Bucovina, 1940— 
1941, în „Adevărul literar şi artistic 44 , Bucureşti, nr. 269 din 21 mai 1995, pp. 6—7. Din 
Jurnalul lui Gala Galaction, reţinem aceste însemnări din 2 iulie 1940: „M-am întâlnit, în 
aceste zile de restrişte, cu mulţi preoţi basarabeni, mai toţi studenţi ai mei de la Chişinău. 
Au scăpat cu ce-au avut pe ei. A fost o fugă smintită; a fost o lipsă totală de sânge rece şi 
de organizare; nicăieri nu s-a ridicat vreo iniţiativă superioară şi dominantă. Au fugit toţi, 
ca vrăbiile, la detunătura de puşcă. Aflu, cu intimă durere, că între elementele anarhice şi 
malefice care au căzut în spatele fugarilor au fost, pe lângă bulgari, găgăuzi, moldoveni 
sadea, şi mulţi evrei. Evrei comunişti!... 44 (Gala Galaction, Zile basarabene, ediţie 
Gheorghe Cunescu,Chişinău, Ştiinţa, 1993,pp. 206 — 207). De unjutificat interes ştiinţific 
este lucrarea, semnalată deja, editată de Alesandru Duţu şi Constantin Botoran, Al Doilea 
Război Mondial. Situaţia evreilor din România, 1/1, LXXXII — 305 p., definitivată la 
sfârşitul anului 1994, dar nedifuzată de către Fundaţia Culturală Română nici în acest 
moment — 1 martie 1996 (vezi Mihai Stratulat, însemnări pe marginea unei cărţi încă 
nedifuzate, I —III,în „Europa 44 , Bucureşti,nr. 184—185—186/1995). 

38. Vezi şi alte documente în fotocopie semnate de acelaşi (1. C. Drăgan, Mihai 
Pelin, eds., Antonescu. .., III, pp. 96—97). Vezi, mai jos, cele consemnate în acest capitol 
la& 21 şi 22. 

39.0sobîi Arhiv,fond491,opis 1,dosar l,ff. 231—232. 

40. S-a publicat şi în „Revista de Istorie Militară 44 , nr. 3/1992. Reeditat de llie 
Manole şi colaboratori, eds., op. cit., I,p. 19. 

41. Vezi Alesandru Duţu, Constantin Botoran, op. cit., 1/1, pp. 56—61; Evacuarea 
Basarabiei în 1940, în „Adevărul Literar şi Artistic 44 din 25 iunie 1995, pp. 6—7. 

42. Din cuprins,reţinem acest paragraf: „... Toţi refugiaţii din Basarabia |subl. ns. 
— Gh. B.| declară că au avut de întâmpinat foarte multe greutăţi numai din partea 
comuniştilor locali, majoritatea evrei, cari sub influenţa evenimentelor i-au supus la torturi, 
i-au bătut cu pietre, le-au devalizat bagajele, le-au împiedicat transporturile, luându-le 
animalele şi distrugându-le vehiculele 44 ( ibidem, p. 56). 

43. Reţinem şi acest paragraf final: „Elementul românesc este,în acelaşi timp, adânc 
indignat de faptele comise de evrei şi unele manifestări de reacţiune n-au întârziat sa se 
producă 44 ( ibidem, p. 61). 

44. Vezi însemnările din 29 iunie 1940: „Ştirile asupra evenimentelor din Basarabia 
şi Bucovina sunt din ce în ce mai triste, dezertări ale soldaţilor basarabeni, excese de orice 
fel ale populaţiei minoritare, mai ales evreii |subl. ns.ţ, care atacă şi insultă pe ai noştri, 
ofiţeri batjocoriţi, unităţi dezorganizate etc. etc. 44 ; 30iunie 1940. „Ştirile din Basarabia sunt 
tot triste. Din păcate am avut dreptate cu aşa-numita reorganizare a FRN. Mulţi dintre 
conducătorii de acolo s-au arătat complet bolşevizaţi, fiind cei dintâi care au primit cu 
drapele roşii şi cu flori trupele sovietice. Incidente cu populaţia, mai ales evreiască, au avut 
loc pretutindeni. Din această cauză evacuările, care au fost grele, în multe locuri au fost 
imposibile. S-au împuşcat funcţionari, s-au atacat şi dezarmat chiar unităţi militare. Ritmul 
înaintării trupelor roşii a depăşit cu mult planu stabilit şi a adăugat şi mai mult la dezordine. 
Toate protestele au fost zadarnice, unităţile blindate şi motorizate,o dată lansate, n-au mai 
putut fi oprite 44 ; 1 iulie 1940: „Ştiri din Basarabia tot triste sunt. Se pare că unii comandanţi 
de mari unităţi s-ar fi comportat destul de prost, lăsând comandamentul lor, spre a se pune 
la adăpost. S-au petrecut, totuşi, şi unele fapte frumoase |...J Tot aceleaşi ştiri asupra 
exceselor şi agresiunilor din partea minorităţilor şi comuniştilor. Agresiunile se fac, mai 
ales, asupra ofiţerilor,care sunt adesea bătuţi şi degradaţi. însă unde este energie, lucrurile 
au mers bine. Am ştiri că generalul |C.j Pantazi s-ar fi comportat foarte bine. Tot aşa se 
zice de populaţia germană din Sudul Basarabiei care a avut o atitudine simpatică faţă de 
trupele noastre care se retrăgeau 4 *; 3 iulie 1940: „Ştirile din Basarabia sunt toarte triste. 
Astăzi a fost ultima zi a evacuării şi a fost hotărâtă zi de doliu naţional Evreii şi comuniştii 
s-au purtat într-un mod oribil. Asasinate şi molestări ale ofiţerilor şi ale acelora care voiau 
să plece. Aceasta mă face să mă tem că va produce reacţii primejdioase [subl. ns.| 44 ; 6 iulie 
1940. „Ştirile din ţară sunt unele îngrijorătoare; purtarea evreilor din Basarabia şi Bucovina 
a fost aşa de rea cu ocazia evacuării, încât a provocat o reacţie şi o indignare care se 
manifestă prin excese, asasinate şi devastări, la care, din păcat, participă şi soldaţi, semn de 
lipsă de disciplină 44 (Regele Carol II, Jurnal, voi. 2, Arhiva Centrului de Istorie şi Civilizaţie 
Europeană, Filiala Iaşi a Academiei Române). 

45. Vezi Alesandru Duţu,Constantin Botoran, op. cit., 1/1, pp. 63—67. 

46. Bucureşti,6 iulie 1940,p. l;vezi şi Ioan Scurtu,C. Hlihor, Anul 1940..., p. 150. 

47. Sublinierea Apostolului este de cea mai mare semnificaţie: rândurile sale nu erau, 
cum s-ar putea insinua, produsul imaginaţiei ori al zvonurilor, ci, cum am subliniat, se 
întemeiau pe date concrete — rapoarte militare, declaraţii, documente, deci pe probe 
incontestabile. 

48. Cf. Mircea Muşat, Ion Ardeleanu, România după Marea Unire, II, p. 1 276. 

49. Ibidem. 

50. Cf. I. C. Drăgan, Mihai Pelin, Antonescu, III,p. 451. 

51. Idem, dosar 2, f. 4. 

52. Ibidem,if. 10—14. 

53. Dar şi de către diplomaţii străini. Este ca/ul lui Sir Reginald Hoare, ministrul 
britanic la Bucureşti, care, în rapoartele sale oficiale de la confluenţa lunilor iunie—iulie 
1940, bazându-se pe informaţiile „surselor" proprii din România (consuli etc.), a înştiinţat 
în mai mult rânduri Foreign Office -ul despre comportamentul total necorespunzător al 
evreimii din nordul Bucovinei şi din Basarabia pe parcursul evacuării. Astfel, la 1 iulie 
1940, el afirma că retragerea trupelor române din Basarabia a fost însoţită de „civil disorder 
by local Jews and Communists. Many Jews and Bessarabians are leaving to enter 
Bessarabia from Roman ia". La Galaţi, după raportul consulului britanic din localitate, 
restabilirea ordinei s-a făcut pe calea armelor (telegrama nr. 623/1 iulie 1940, Hoare către 
Foreign Office, Great Britain, Public Record Office, Londra, Kew, Foreign Oftice - 
371/24 968, f. 156). Diplomatul a revenit în raportul său nr. 229/ R 675/9/37 din 2 iulie 
1940 (ibidem, f. 193),din care reţinem: „...The Jews, who form a large percentage of the 
total population of 2 inillion in the territories transferred, are hated by and hate the 
Roumanians, and have a pronounced tendency to communism". 

54. Ibidem, ff.6—7. 

55. Ibidem, ff. 15—16. 

